ครม.อย่างเป็นทางการ นอกสถานที่ จังหวัดชุมพร พัฒนาการท่องเที่ยวตามแนวชายฝั่งทะเล

 เชื่อมโยงคมนาคม
การประชุมคณะรัฐมนตรีอย่างเป็นทางการ นอกสถานที่ จังหวัดชุมพร มีการรักษาความปลอดภัยอย่างเข้มงวด โดยมีวาระที่น่าสนใจหลายเรื่อง โดยเฉพาะโครงการพัฒนาการท่องเที่ยวตามแนวชายฝั่งทะเล

สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์ จังหวัดชุมพร ซึ่งใช้เป็นสถานที่จัดการประชุมคณะรัฐมนตรี อย่างเป็นทางการ นอกสถานที่ บรรยากาศคึกคักตั้งแต่ช่วงเช้า มีเจ้าหน้าที่ตำรวจคอยรักษาความปลอดภัยอย่างเข้มงวดโดยรอบบริเวณ และมีเจ้าหน้าที่ตำรวจยืนประจำจุด ตลอดระยะทาง 1 กิโลเมตร ก่อนถึงสถานที่จัดการประชุมคณะรัฐมนตรี โดยมีรัฐมนตรี เจ้าหน้าที่และส่วนราชการทยอยเดินทางมาร่วมประชุม จนกระทั้งนายกรัฐมนตรีเดินทางมาถึงในเวลา 08.15 น. ซึ่งผู้ที่จะผ่านเข้าออกจะต้องได้รับอนุญาต และติดบัตรที่เจ้าหน้าที่ออกให้เท่านั้น

สำหรับวาระการประชุมที่น่าสนใจ เช่น โครงการพัฒนาการท่องเที่ยวตามแนวชายฝั่งทะเล (Thailand ริเวียร่า) ตั้งแต่จังหวัดเพชรบุรีจนถึงสงขลา อาทิ ระบบคมนาคมขนส่งทางถนนและทางรถไฟ การนำเสนอจากภาคเอกชนในการจัดตั้ง Oil Palm City เพื่อเป็นศูนย์ให้บริการปาล์มน้ำมันครบวงจร ในพื้นที่ภาคใต้ ขณะที่สื่อมวลชนจำนวนมาก มาติดตามรายงานข่าวการประชุมคณะรัฐมนตรี นอกสถานที่